b'\n_START_ARTICLE_\nDragutin Frankovi\xc4\x87\n_START_PARAGRAPH_\nDragutin Frankovi\xc4\x87 (3. srpnja 1913.), hrvatski je i vojvo\xc4\x91anski pedagog, leksikograf, publicist i nakladnik._NEWLINE_Bio je urednikom latini\xc4\x8dnog izdanja novosadske Slobodne Vojvodine od jeseni 1944. godine. 31. svibnja 1945. je utemeljio glasilo Narodne fronte Subotica - "Slobodnu Vojvodinu" . List je bio dnevnik koji je bio tiskan na latinici i na hrvatskom jeziku. Ujedno je bio i prvim glavnim i odgovornim urednikom tog dnevnika. List je za njegova mandata prvo izlazio pod imenom Slobodna Vojvodina, a 25. kolovoza 1945. mijenjaju ime u Hrvatska rije\xc4\x8d. Hrvatsku je rije\xc4\x8d ure\xc4\x91ivao do 12. travnja 1946., kad na njegovo mjesto dolazi Antun Vojni\xc4\x87 Pur\xc4\x8dar._NEWLINE_Nakon uredni\xc4\x8dke karijere, oti\xc5\xa1ao je iz Subotice spremati doktorsku radnju iz podru\xc4\x8dja pedagogije. Doktorirao je na temi pedagogije kojoj se poslije u potpunosti posvetio._NEWLINE_Ure\xc4\x91ivao je i bio \xc4\x8dlanom ve\xc4\x87eg broja \xc4\x8dasopisa i zbornika, a me\xc4\x91u ostalim Enciklopedijskog rje\xc4\x8dnika pedagogije. Suautor je ovijesti \xc5\xa1kolstva i pedagogije u Hrvatskoj.'